You are here: Home » Content » Afrikaans Eerste Addisionele Taal Graad 3 » Knip, stik, kap - 01
Inhoud Luister eers en lees dan die storie van…..Die skoenmakers en die kaboutersFigure 1Lank gelede was daar ‘n skoenmaker. Hy het baie hard gewerk, maar was baie arm.Hy knip, knip, knip die leer.Hy stik, stik stik aan die soomen kap, kap, kap aan die hak.Die skoene is kant en klaar, maar bly op die rak.Figure 2“Vrou, dit is nou my laaste stuk leer, as dit op is, sal ek nie meer kan knip, stik of kap. Ek is so vaak en honger.”“Ouman, jy’s op van kommer.Los die leer. Jy kan môre stik en kap en weer probeer.”Figure 3“Vrou! Vrou!” roep hy die volgende dag.“Kom kyk, Kom kyk!”Op die werksbank staan die mooiste skoene kant en klaar!Wie het vannag kom stik, stik, stik aan die soom?Wie het kom kap, kap, kap op die hak?Figure 4Die mooiste skoene verkoop hy sommer gou, gou, gou.Nou het hy en sy vrou kos en leer vir twéé paar skoene.Die skoenmaker knip, knip, knip die leer en sit dit op die werksbank neer.
“Vrou! Vrou!” roep hy die volgende dag.“Kom kyk, Kom kyk!”“Daar’s weer gestik, stik, stik aan die some en gekap, kap, kap op die hakke!”Figure 6Die mooiste skoene verkoop hy sommer gou-gou.Nou het hy en sy vrou baie kos en leer vir vier paar skoene.Die skoenmaker knip, knip, knip die leer en sit dit op die werksbank neer.So hou dit aan en aan. Saans laat die skoenmaker die leer op die werksbank en soggens is die mooiste skoene klaar. “Ek wens tog ek weet wie die mooiste skoene stik, stik, stik en kap, kap, kap,” sê die vrou.Figure 7“Ek weet tog hoe ons kan uitvind”, sê die skoenmaker. “Vannag sal ons koekeloer!”Toe dit al donker is, kom twee kabouters by die venster in.Die kabouters stik, stik, stik aan die some. Hulle kap, kap, kap op die hakke.Op die werksbank staan die mooiste skoene kant en klaar!Figure 8“Ouvrou, hoe kan ons hulle ooit terug betaal?”“Ek gaan vir elkeen ‘n hempie en broekie maak,” sê die ouvrou.“En ek gaan knip, knip, knip, stik, stik, stik en kap, kap, kap om vir hulle skoentjies te maak!”Figure 9Table 1
Woorde vir jou Woordeboek:. Lees die woorde.. Teken die prente.. Skryf die woorde in jou eie woordeboek.Table 2
LU 5.7 AssesseringLeeruitkomste 1:LUISTER: Die leerder luister vir inligting en genot, en reageer op gepaste en kritiese wyse binne ‘n wye reeks situasies.Assesseringstandaard 1.1: Dit is duidelik wanneer die leerder begrip toon van stories:1.1.4 onthou dele van stories en vertel dit oor,Leeruitkomste 3:LEES EN KYK: Die leerder is in staat om tekste te lees en te ondersoek vir inligting en genot, en krities te reageer op die estetiese, kulturele en emosionele waardes daarvan.Assesseringstandaard 3.2: Dit is duidelik wanneer die leerder betekenis skep uit ‘n geskrewe teks deur saam met die onderwyser te lees;3.2.4 vertel die storie oor;Assesseringstandaard 3.3: Dit is duidelik wanneer die leerder betekenis uit letters en woorde herken en skep:3.3.1 herken ‘n toenemende aantal hoë frekwensiewoorde as sigwoorde;Leeruitkomste 5:DINK EN REDENEER: Die leerder is in staat om deur middel van taalgebruik te dink en te redeneer, en u toegang tot inligting te verkry, dit te verwerk en te gebruik sodat leer kan plaasvindAssesseringstandaard 5.7: Dit is duidelik wanneer die leerder ‘n persoonlike woordeboek hou en ‘n kinderwoordeboek gebruik (indien moontlik, ‘n tweetalige en ‘n verklarende woordeboek).
Next module in collection » Knip, stik, kap - 02
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 20, 2009 5:23 am -0500. Add to a lens